SK
C 199/6
Úradný vestník Európskej únie
7.6.2023
1.
ÚVOD
1.
Európska komisia vydala 8. decembra 2022 návrh smernice Rady (EÚ), ktorou sa mení smernica 2011/16/EÚ o administratívnej spolupráci v oblasti daní (ďalej len „návrh“) (3).
2.
Cieľmi návrhu je (4): — zaviesť ustanovenia o podávaní správ, náležitej starostlivosti a výmene informácií o určitých kryptoaktívach a elektronických peniazoch; — zaviesť povinnosť príslušných orgánov členských štátov vymieňať si informácie o daňových rozhodnutiach s cezhraničným prvkom týkajúcich sa majetných fyzických osôb; — zaviesť ustanovenia o sankciách, ktoré sa majú uplatňovať v prípade porušenia vnútroštátnych ustanovení, ktorými sa transponuje smernica 2011/16/EÚ (ďalej len "smernica").
3.
Európsky dozorný úradník pre ochranu údajov vydáva toto stanovisko v reakcii na konzultácie s Európskou komisiou z 9. februára 2023 podľa článku 42 ods.
1 nariadenia o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov.
Európsky dozorný úradník pre ochranu údajov víta odkaz na tieto konzultácie v odôvodnení 43 návrhu.
Európsky dozorný úradník pre ochranu údajov tiež s uspokojením konštatuje, že v súlade s odôvodnením 60 nariadenia o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie sa s ním už uskutočnila neformálna konzultácia.
4.
ZÁVERY
32.
V kontexte uvedeného európsky dozorný úradník pre ochranu údajov uvádza tieto odporúčania: (1) uviesť, že týmto návrhom sa zabezpečuje úplné dodržiavanie práva na ochranu osobných údajov stanoveného v článku 8 charty a pripomenúť, že v spojitosti so spracúvaním osobných údajov v kontexte uvedeného návrhu sa uplatňuje všeobecné nariadenie o ochrane údajov a nariadenie o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov.
(2) objasniť, že opakované použitie osobných údajov príslušným orgánom každého členského štátu sa môže povoliť len vtedy, ak je založené na práve Únie alebo práve členského štátu, v ktorom sa stanovuje zoznam účelov, na ktoré možno v súlade s právnymi predpismi povoliť ďalšie spracúvanie a ktoré predstavuje nevyhnutné a primerané opatrenie v demokratickej spoločnosti na zabezpečenie cieľov uvedených v článku 23 ods.
1 všeobecného nariadenia o ochrane údajov, a aby sa v samotnom návrhu stanovil (úplný) zoznam účelov, na ktoré by sa osobné údaje mohli ďalej spracúvať; (3) zmeniť normatívne ustanovenia návrhu s cieľom objasniť, ktoré konkrétne povinnosti Komisie podľa smernice odôvodňujú prístup k informáciám zaznamenaným v centrálnom registri, (4) vypustiť posledné dve vety článku 8ad ods.
10, ako sa stanovuje v článku 1 ods.
6 návrhu; (5) pokiaľ ide o článok 25 ods.
3 smernice tak, ako by bol zmenený návrhom, jasne uviesť, v ktorých prípadoch sa subjekty zapojené do spracúvania považujú za prevádzkovateľa (samotného) a kedy sa považujú za spoločných prevádzkovateľov; (6) stanoviť maximálne obdobie uchovávania údajov a špecifikovať, že záznamy o informáciách prijatých prostredníctvom výmeny informácií sa musia vymazať po uplynutí maximálneho obdobia uchovávania údajov alebo skôr, ak už nie sú potrebné.
V Bruseli 3. apríla 2023
Wojciech Rafał WIEWIÓROWSKI
(3) COM(2022) 707 final.
(4) COM (2022) 707 final, s. 1.